প্রসূতি মৃত্যুকে কেন্দ্র করে চাঞ্চল্য ছড়াল আর জি কর হাসপাতালে। চিকিত্‍সায় গাফিলতির অভিযোগ তুলল পরিবার। দত্তপুকুরের বাসিন্দা টুলু পাল শনিবার সকালে হাসপাতালের আউটডোরে ডাক্তার দেখান। তাঁর প্রসবের সম্ভাব্য তারিখ দুমাস পরে হলেও, হঠাত্‍ই যন্ত্রনা শুরু হওয়ায় হাসপাতালে নিয়ে আসে তাঁর পরিবার।
 ওয়েব ডেস্ক: প্রসূতি মৃত্যুকে কেন্দ্র করে চাঞ্চল্য ছড়াল আর জি কর হাসপাতালে। চিকিত্‍সায় গাফিলতির অভিযোগ তুলল পরিবার। দত্তপুকুরের বাসিন্দা টুলু পাল শনিবার সকালে হাসপাতালের আউটডোরে ডাক্তার দেখান। তাঁর প্রসবের সম্ভাব্য তারিখ দুমাস পরে হলেও, হঠাত্‍ই যন্ত্রনা শুরু হওয়ায় হাসপাতালে নিয়ে আসে তাঁর পরিবার। পরিবারের অভিযোগ, ডাক্তার অলোক দত্ত সব ঠিক আছে বলে তাঁকে ফেরত পাঠান। বিকেল থেকে টুলু পালের যন্ত্রনা বাড়ে। তখন তাঁকে ফের হাসপাতালে নিয়ে আসেন পরিজনেরা। আল্ট্রাসোনোগ্রাফিতে ধরা পড়ে গর্ভস্থ সন্তানের মৃত্যু হয়েছে। পরিবারের অভিযোগ, প্রসূতিকে এরপর একটি ইঞ্জেকশন দেন কর্তব্যরত নার্স। তাতেই শ্বাসরোধ হয়ে তাঁর মৃত্যু হয়।